[{"text_idx": "#000002", "text": "Un gwefan ganolog i\u2019r Papurau Bro"}, {"text_idx": "#000004", "text": "Yn mis Mawrth 2021 lansiwyd gwefan newydd ar gyfer yr holl Bapurau Bro Cymraeg . Bwriad y wefan yw creu un man canolog lle gall ddarllenwyr hen a newydd ddarganfod gwybodaeth am yr holl Bapurau Bro Cymraeg."}, {"text_idx": "#000005", "text": "Mae\u2019r wefan yn cynnig gwybodaeth gyswllt a mwy ar gyfer pob un o\u2019r 58 o Bapurau Bro Cymraeg ar draws Cymru a Lloegr sy\u2019n dod a\u0302 newyddion a gwybodaeth leol i\u2019w cymunedau. Gallwch ddefnyddio map interactif y wefan i ddarganfod pa bapur bro sydd ym mha ardal."}, {"text_idx": "#000007", "text": "Mae\u2019r Papurau Bro yn cael eu rhedeg gan dimau o wirfoddolwyr. Fel rhan o\u2019r wefan, bydd llwyfan i wirfoddolwyr y Papurau Bro rannu adnoddau a chyfathrebu."}, {"text_idx": "#000011", "text": "Mae perthynas adeiladol wedi ei greu rhwng Mentrau Iaith Cymru a\u0302 Bro360, cynllun sy\u2019n darparu gwefannau bro i gymunedau. Trefnwyd hyfforddiant ar y cyd gan MIC a Bro360 ar gyfer gwirfoddolwyr y Papurau Bro yn ystod mis Mawrth 2021. Dywed Lowri Jones ar ran Bro360: \u201cRy\u2019n ni\u2019n falch bod Bro360 wedi gallu helpu papurau bro i barhau i gyhoeddi yn ystod cyfnod heriol Covid. Edrychwn ymlaen at helpu\u2019r papurau i ddatblygu ymhellach trwy gynnig arbenigedd cwmni Golwg ym maes newyddiaduraeth annibynnol i gynnal tair sesiwn hyfforddiant i gyfranogwyr y papurau bro dros yr wythnosau nesa.\u201d"}]